Kaja, mul on sulle siia võrdluseks kommentaar aasia kultuurist. Nimelt, paar aastat tagasi, üritasin Tallinnasse rajada Jaapani poodi. Mina aga eestlaslikult tahtsin kohe ja kiiresti asju ajama hakata - äriplaan, mailid, kõned, plaanid - pahh pahh pahh! Asja võti oli see, et pidin EAS'i kaudu saadud jaapani kontaktiga ühendust võtma ning minu kiire pealelennu pärast ei kuulnud ma sellelt Tokyo ärimehelt ei kippu ega kõppu. Mõtlesin, et kas tõesti minu äriplaan ja arvutused, asjaajamine  kui selline oli niivõrd vale, et isegi ei suvatsetud vastata? Aasta hiljem istusin Intercultural Communication tunnis ja kuulasin, kuidas prof.Elena Pruvli rääkis aasia kultuuriga suhtlemisest. Nimelt - kui nendega üritad äri ajada või üldse mingit pidi neile ligi pääseda, pead tükk aega suhtlema nendega nii, et äri teemat üldse ei puuduta. Tema sõnul võib see võtta aastaid, sest aasialane peab tundma, et ta on sinuga tõeliselt sõbrunenud, veelparem, vennastunud. Ja see on nii delikaatne teema nendega  ärijuttu ajada, sest kui lendad läänemaa kultuurile omaselt plaanidega peale ja, et "teeme ära!" tuleb neile blokk peale ja kõik pingutused lähevad luhta. Analoogne teema minu arust moslemitega. Nii kui tahad tegutseda ja asja ajada, on blokk peal. Mina olen liiga kannatamatu selliste asjade jaoks. Ei teagi, kas see on siis nüüd halb või hea..?